stanford-oval/wikipedia huggingface dataset:
רולינג סטון טופ 100

לוגו מגזין הרולינג סטון
רולינג סטון טופ 100 (באנגלית: Rolling Stone Top 100) היה מצעד שירים אמריקאי, שהתפרסם מדי שבוע על ידי מגזין הרולינג סטון. מצעד השירים הסתמך על מכירות שירים דיגיטליות, תוך הסתמכות על הזרמות מדיה מרשתות סטרימינג שונות. בנוסף לכך, המצעד לא הסתמך על נתוני רדיו, בשונה ממצעד הבילבורד הוט 100.
השיר הראשון שהגיע למקום הראשון ברולינג סטון טופ 100 היה "Old Town Road" של הראפר האמריקאי ליל נאז X.
המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.
רקע

בתחילת חודש יולי 2019 השיק מגזין הרולינג סטון את המצעד במטרה להתחרות עם מצעד השירים המוכר בילבורד הוט 100. המצעד השבועי כולל בתוכו 100 שירים שונים. מצעד הפזמונים מתבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.
השיר האחרון שהגיע למקום הראשון ברולינג סטון טופ 100 היה "Easy on Me" של אדל, שעשה זאת עם מכירות של למעלה מ-400,000 עותקים בשבוע בכורתו.
ראו גם

רולינג סטון טופ 200
בילבורד הוט 100
הערות שוליים

↑  "Welcome to the Rolling Stone Charts". Rolling Stone. 2 ביולי 2019. נבדק ב-2 ביולי 2019. {{cite web}}:  (עזרה)
1 2  "RS Charts: Lil Nas X's 'Old Town Road' Is Number One on Rolling Stone Top 100 Chart". Rolling Stone. 2 ביולי 2019. נבדק ב-2 ביולי 2019. {{cite web}}:  (עזרה)
1 2  Steven Perlberg, Rolling Stone's new editor-in-chief wants to restore the 54-year-old publication to its glory days. But first he'll have to reckon with simmering internal tensions over diversity., Business Insider (באנגלית אמריקאית)
↑  Rolling Stone, Rolling Stone, An Update on the Rolling Stone Charts, Rolling Stone, ‏2019-05-11 (באנגלית)
↑  Music, Rolling Stone (באנגלית אמריקאית)
| רולינג סטון |
| --- | --- | --- |
| רולינג סטון טופ 100 | 2019 • 2020 • 2021 |  |
| רולינג סטון טופ 200 | 2019 • 2020 • 2021 |  |
| מצעדים נוספים | רולינג סטון טרנדינג 25 • רולינג סטון ארטיסט 500 • רולינג סטון בריקת'רו 25 |  |
ויליאם בלאק

| --- | --- |

 לידה:  13 בנובמבר 1841 גלאזגו, הממלכה המאוחדת של בריטניה הגדולה ואירלנד 
 פטירה:  10 בדצמבר 1898 (בגיל 57) ברייטון, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד 
 שפות היצירה:  אנגלית 
 חתימה:   
 
ויליאם בלאק (באנגלית: William Black;‏ 13 בנובמבר 1841 – 10 בדצמבר 1898) היה סופר ומשורר סקוטי.
ביוגרפיה

בלאק הוכשר כצייר נוף, הכשרה שהשפעה על כתיבתו. בצעירותו בגלאזגו הוא למד ציור והיה עיתונאי. באותה תקופה הוא התייד עם קולין הנטר. בגיל 23 עבר ללונדון. הודות לניסיונו בעיתונות בגלאזגו, התקבל לעבודה כעיתונאי ב "מורנינג סטאר" ולאחר מכן כעורך משנה ב"דיילי ניוז".
הרומן הראשון פרי עטו פורסם ב-1868, אולם רק בשנת 1871, עם פרסום "בתו של חת", זכה בלאק לתשומת לב הקוראים. הוא פרסם את "ההרפתקאות המוזרות של פייתון" וב-1873 את "נסיכת טול", שזכו לפופולריות רבה.
בלאק פרש מהעיתונאות והתמסר לכתיבה. הוא פרסם עוד כמה ספרים, האחרון בהם יצא לאור ב-1898, מעט לפני מותו.
תפילת המיסה

תפילת המיסה הקתולית מורכבת מכמה חלקים.
במקורה נכתבה תפילת המיסה כולה בלטינית, למעט החלק הראשון (Kyrie) אשר נכתב ביוונית.
השורות או הרעיון המרכזי בכל אחד מחלקי המיסה נלקחו מכתבי הקודש, מהברית הישנה או מהברית החדשה.

מילות החלק הראשון Kyrie (אדון) מצויות במקומות רבים בשתי הבריתות (לדוגמה: ישעיה, ל"ג, ב'; תהילים, ו', ג', ט', י"ד; קכ"ג, ג'; מתי, ט',  27, כ',  30; לוקאס, י"ז,  13.
שורת הפתיחה של החלק השני Gloria (כבוד, הלל) מקורה במילים ששרו המלאכים כשהודיעו לרועים על הולדת ישו (לוקאס, ב',  14).
החלק השלישי Credo (אני מאמין) הוא הארוך ביותר, ומורכב משורה ארוכה של הצהרות ועקרונות. חלק זה חובר כבר בוועידת ניקיאה הראשונה שהתקיימה בשנת 325 לספירה, כשהיה צורך לקבוע ולהבהיר מהן הדרישות להשתייכות לכנסייה הקתולית.
מילות החלק הרביעי Sanctus (קדוש) מצויות בשני חזיונות, אחד בספר ישעיה, ו', ג', והשני (בהשראת הראשון) בחזון יוחנן, ד',  8. אלו הן מילות השרפים השרים מסביב לכס האלוהים. שתי הגרסאות דומות מאוד, אך אינן זהות. הנוסח המצוי במיסה נלקח מספר ישעיה. לחלק זה יש תוספת Benedictus (מבורך, ברוך) אשר בדרך כלל מולחמת ישירות אל תוך טקסט ה-Sanctus, על-אף שלעיתים היא נחשבת חלק נפרד כשלעצמו. המילים ל-Bendictus נלקחו מהבשורה על-פי מתי כ"א,  9, והן מופיעות גם במרקוס, י"א,  9–10, וביוחנן, ט',  13. הביטוי הושע-נא גם הוא מופיע במקורות לעיל ובמקורות נוספים דוגמת מתי, כ"א,  15, ובמזמורי תהילים בשינויים קלים.
חלקה האחרון של המיסה Agnus Dei (שה האלוהים) מתייחס למילותיו של יוחנן המטביל (יוחנן, א',  29), כשראה את ישו וכינה אותו שה האלוהים.
ראו גם

מיסה
מיסה (מוזיקה)
After Forever

| --- | --- |

 מקום הקמה:  Reuver 
 מוקד פעילות:  הולנד הולנד
 תקופת הפעילות:  1995–2009 (כ־14 שנים)
 זרם:  מטאל
 סוגה:  מטאל סימפוני, מטאל גותי, פאוור מטאל
 חברת תקליטים:  Transmission Records Nuclear Blast Records
 afterforever.com
 חברים
 פלור ינסן 
 
אפטר פוראבר (באנגלית: After Forever, "אחרי הנצח") הייתה להקת מטאל סימפוני מהולנד. הלהקה הוקמה ב-1995 והתפרקה ב-2009. הלהקה אפיקה, אף היא מהולנד, ממשיכה במידה רבה את סגנונה המוזיקלי.
מוזיקה

אפטר פוראבר ניגנה מטאל גותי סימפוני המשלב בין זמרת סופרן וגראולינג של דת' מטאל - שיטה המכונה במטאל "שירת היפה והחיה". בהמשך התעדן הסגנונה ונטה לפאואר מטאל סימפוני. בהשפעותיה של הלהקה ניתן למנות מטאל גותי, דום מטאל, בלאק מטאל, מוזיקה קלאסית ואף מלודיות מזרחיות.
ביוגרפיה

אפטר פוראבר נוסדה במקור ב-1995 תחת השם Apocalyps וניגנה בעיקר דת' מטאל. עם הצטרפות הזמרת פלור ינסן, סגנונם השתנה לגותיק מטאל/דום מטאל, כדי להדגיש את קולה היפה והצח של ינסן. באותה תקופה ההרכב כלל את פלור ינסן, מארק ינסן, סנדר גומנס, לוק ון גרוון, ג'ק דריזן ויופ בקרס.
ב-1999 החלה הלהקה להלחין שירים משלהם והקליטו שני דמואים, Ephemeral ו Wings of Illusion, שלכדו את תשומת לבם של חברת התקליטים Transmission Records שהחתימה אותם על חוזה.
אלבום הבכורה שלהם, Prison of Desire ("כלא התשוקה") הוקלט ב-2000, וכלל הופעת אורח של שרון דן אדל. האלבום הצליח מאוד באירופה. בסוף אותה שנה, המתופף אנדרה בורגמן והקלידן לנדו ון גילס הצטרפו ללהקה והחליפו את יופ בקרס וג'ק דריזן שעזבו.
ב-2001 הוציאה הלהקה את האלבום Decipher ("פענוח"). באלבום זה מופיע השיר Forlorn Hope ("תקוות שווא") המדבר על האינתיפאדה השנייה וכולל סימפול מנאומו של יצחק רבין. הזמרת פלור ינסן הוזמנה לשיר כזמרת אורחת ב-Ayreon, אחד המיזמים של אריין אנתוני לוקסן. ב-2002 מארק ינסן עזב את הלהקה והקים את להקת המטאל סימפוני אפיקה. הוא הוחלף בבאס מאאס. אפטר פוראבר הוציאה לאור אחרי זה את ה-EP וה-DVD בשם Exordium.
ב-2004 הוציאה הלהקה את אלבום הקונספט Invisible Circles ("מעגלים בלתי נראים"). האלבום דורג במקום ה-26 בטבלת 100 הנמכרים ביותר בהולנד, הישג נאה למוזיקת המטאל שאיננה מיינסטרים.
בתחילת ספטמבר 2005 הוציאה הלהקה את האלבום Remagine. לנדו ון גילס עזב את הלהקה והוחלף בידי יוסט ון דן ברוק.
ב-3 במרץ 2006 עזבה הלהקה את חברת התקליטים Transmission Records מפני שהחברה לא קידמה מספיק את הלהקה. באוקטובר של אותה שנה חתמה הלהקה בחברת Nuclear Blast Records.
ב-5 בפברואר 2009 הודיעה הלהקה על פירוקה הרשמי.
הרכב > חברים נוכחיים

פלור ינסן (Floor Jansen) - זמרת סופרן (1997–2009)
סנדר גומאנס (Sander Gommans) - גיטרה, גראולינג (1995–2009)
באס מאאס (Bas Maas) – גיטרה, שירה גברית נקייה (2002–2009)
לוק ון גרוון (Luuk van Gerven) - גיטרה בס (1996–2009)
אנדרה בורגמן (André Borgman) - תופים (2000–2009)
יוסט ון דן ברוק (Joost van den Broek) - קלידים (2004–2009)
הרכב > חברים לשעבר

מארק יאנסן (Mark Jansen) - גראולינג, גיטרה (1995–2002)
יופ בקרס (Joep Beckers) - תופים (1995–2000)
ג'ק דריזן (Jack Driessen) - קלידים (1995–2000)
לאנדו ון גילס (Lando van Gils) - קלידים (2000–2004)
דיסקוגרפיה > אלבומים

Prison of Desire (2000)
Decipher (2001)
Exordium (EP) (2003)
Invisible Circles (2004)
Remagine (2005)
Mea Culpa - Retrospective (Compilation) (2006)
After Forever (2007)
דיסקוגרפיה > דמואים וסינגלים

Ephemeral (דמו, 1999)
Wings of Illusion (דמו, 1999)
Follow in the Cry/Silence From Afar (סינגל, 2000)
Emphasis (סינגל, 2002)
Monolith of Doubt (סינגל, 2002)
Exordium (מיני-אלבום, 2003)
My Choice/The Evil That Men Do (סינגל, 2003)
Digital Deceit (סינגל, 2004)
Being Everyone (סינגל, 2005)
Two Sides/Boundaries Are Open (סינגל, 2006)
Energize Me (סינגל, 2007)
הזמרת פלור ינסן והבסיסט לוק ואן גרוון בהופעה של "אפטר פוראבר"
דידימוטיכו

| --- | --- |
כנסייה מקומית
כנסייה מקומית
 מדינה:  יוון יוון
 מחוז:  מזרח מקדוניה ותראקיה
 יחידה אזורית:  אברוס
 חבל ארץ:  תראקיה
 ראש העיר:  כריסטוס טוקמאניס
 שטח:  354.13 קמ"ר
 גובה:  31 מטרים
 אוכלוסייה:  ‏
  ‑ בעיר:  8,611 (2021)
  ‑ צפיפות:  54 נפש לקמ"ר (2001)
 קואורדינטות:  41°21′N 26°30′E﻿ / ﻿41.35°N 26.5°E﻿ / 41.35; 26.5 
 אזור זמן:  UTC +2
 http://www.didymoteicho.gr
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדידימוטיכו(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדידימוטיכו  he tabBackground:;tabBorder:#aaa;defaultTab:0;
דידימוטיכו (ביוונית: Διδυμότειχο) היא עיר הממוקמת ביחידה האזורית אברוס, אשר בתראקיה היוונית. שמה הקדום של העיר היה דימוטיקה, Dimotika, בניב הבולגרי, או Demetoka בטורקית עות'מאנית. העיר שוכנת כ-12 ק"מ מהגבול הטורקי וסמוכה לגדות נהר המריצה המכונה ביוונית אברוס. דידימוטיכו ממוקמת על קו מסילת הרכבת בין סלוניקי לאיסטנבול. בעיר מתגוררים כ-19,500 איש (2011).
היסטוריה

האזור יושב לראשונה בתקופת האבן החדשה והעיר שימשה כעיר מפתח בתקופה ההלניסטית. העיר נכבשה על ידי הרומאים ובתחילת המאה ה-2 לספירה, הקיסר טראיאנוס הקים עיר חדשה על שתי הגבעות הסובבות את העיר הישנה. בימי הביניים הייתה ידועה העיר בשווקים שלה בה נמכרה תוצרת חקלאית וכן כתחנת ביניים לציידים מקרב האצולה השלטת, אשר יצאו לצוד בשטחים הסובבים אותה. בתקופת האימפריה הביזנטית בוצרה העיר ולאחר שנת 1261 בה חזרה קונסטנטינופול לידיים ביזנטיות, הפכה לעיר הביזנטית החשובה ביותר בתראקיה ומקדוניה. העיר נכבשה מספר פעמים על ידי כוחות בולגריים בתקופת האימפריה הבולגרית השנייה ובמהלך מלחמת האזרחים הביזנטית במאה ה-14 הפכה לזמן מה למקום מושבם של הקיסרים הביזנטיים. בשנת 1361 נכבשה העיר על ידי הסולטאן מוראט הראשון, שליט האימפריה העות'מאנית. הסולטאן באיזיט השני נולד בעיר בשנת 1447. דימוטיקה שימשה מרכז דתי חשוב למסדר הבקטשיה בתקופת שליטתה של האימפריה.
בשנת 1912, בעת מלחמת הבלקן הראשונה נכבשה העיר על ידי הצבא הבולגרי, אך הוחזרה לחזקת האימפריה העות'מאנית עם סיום מלחמת הבלקן השנייה במסגרת הסכם בוקרשט (1913). העיר הוצעה שוב לבולגריה על ידי מעצמות המרכז כהכרת תודה על הצטרפותה למלחמת העולם הראשונה כבעלת בריתם. לאחר תבוסת בולגריה הוכרה העיר כשטח טורקי בכפוף לסכומי חוזה ניי, אשר נחתם בתאריך 27 בנובמבר 1919. באפריל 1941 נכבשה העיר על ידי הורמאכט ובמהלך מלחמת העולם השנייה נחרבה העיר עד היסוד עקב הפצצות כבדות של הצדדים הלוחמים. בפברואר 2005, ניזוקה העיר קשות, בעת שנהר המריצה עלה על גדותיו.
הקהילה היהודית

תיעוד לקהילה יהודית רומניוטית קיים משלהי התקופה הביזנטית. המצבה העתיקה ביותר שאותרה בבית העלמין היהודי תוארכה ל-1456. במהלך המאה ה-16 הגיעו לעיר מגורשי ספרד בהזמנת הסולטאן העות'מאני באיזיט השני. היהודים שהיו בעלי מקצוע, אוריינים ושלטו במספר שפות נקלטו היטב במסגרותיה של האימפריה החדשה ושגשגו. בחלק מקהילות יוון התמזגה הקהילה הספרדית עם הרומניוטית ובקהילות אחרות כגון דימוטיקה שינו היהודים הספרדים בכמותם הרבה את צביון הקהילה אשר הפכה בהדרגה מרומניוטית לספרדית ובניה דיברו בלאדינו.
במהלך מלחמת הבלקן הראשונה נכבשה העיר בידי צבא ממלכת בולגריה. מקצת מבני הקהילה נפגעו במהלך הלחימה ונזקים כבדים נגרמו לחנויות ובתי התושבים. לאחר המלחמה פרץ משבר כלכלי חריף שפגע גם בקהילה היהודית שרבים מבניה היו סוחרים. בראשית שנות ה-20 מנתה הקהילה 900 נפשות מתוך 12,000 תושבי העיר ובפרוץ מלחמת איטליה–יוון מנתה הקהילה 1,000 נפשות.
ב-6 באפריל 1941 פלשו הגרמנים ליוון דרך בולגריה וממלכת יוגוסלביה הביסו את הכוחות הבריטים אשר נסוגו בבהילות לכרתים. הגרמנים חילקו את השטח הכבוש לשלושה אזורי שליטה. אזור בשליטה גרמנית שכלל את מקדוניה המרכזית והמזרחית ובכלל זה הערים סלוניקי ודידימוטיכו. אזור שני היה בשליטה איטלקית ובו הבירה אתונה, הפלופונס ושטחים נוספים בחוף המערבי. האזור השלישי שכלל את שטחי תראקיה המערבית ומקדוניה המזרחית הועבר לחזקת ממלכת בולגריה. כשהחלו הקרבות נמלטו חלק מיהודי הקהילה לשטח טורקיה, מקצתם הצליחו להשיג אשרות כניסה לארץ ישראל בסיוע הקונסוליה היוונית, אך חלקם הוחזרו לשטח יוון על ידי השלטונות הטורקים לאחר לחץ כבד שהפעילו כוחות הכיבוש הנאצים. במהלך 1942 נשלחו חלק מיהודי העיר לעבודות כפייה.
ב-30 באפריל 1943 בוצעה אקציה בעיר והיהודים רוכזו בשטח בית הכנסת בעיר. למחרת היום הובלו בני הקהילה אל תחנת הרכבת, שם המתינו להם רכבות משא אשר נסעו במשך שלוש יממות לעיר סלוניקי. בעיר שהו מספר ימים בגטו הברון הירש, וב-8 במאי הועלו על רכבות אשר נתיבן עבר דרך יוגוסלביה למחנה ההשמדה אושוויץ. 33 מתוך 970 בני הקהילה שגורשו למחנות ההשמדה ניצלו. ב-1948 מנתה הקהילה 38 נפשות וב-1967 רק 21.
לקריאה נוספת

יצחק כרם, "דידימוטיכו", בתוך: ברכה ריבלין (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 86–92.
הערות שוליים

↑  נתוני אוכלוסייה ביוון "נתוני אוכלוסיית העיר דידימוטיכו לשנת 2001", באתר משרד הפנים היווני.
1 2 3  הקהילה היהודית בדידימוטיכו, "סקירה היסטורית", באתר הספרייה היהודית המקוונת (באנגלית).
↑  מינה רוזן (עורכת), ימי הסהר-פרקים בתולדות היהודים באימפריה העות'מאנית , המכון לחקר התפוצות, אוניברסיטת תל אביב, התשנ"ו-1996, עמודים 55-45.
↑  שמחה סיאני, " יהודי יוון", חוברת "מדי חודש בחודשו"-גיליון 177, עמוד 32, באתר משרד החינוך.
1 2  תקציר-יהדות יוון במלחמת העולם השנייה, "שואת יהודי יוון", באתר המרכז לטכנולוגיה חינוכית.
↑  אסתר ורינת לוי, 'אין יותר יהודים בתראקיה'. סיפור הישרדותו של ניסים בכר מדידימוטיכו, יוון. בהוצאת המרכז למורשת יהדות שאלוניקי ויוון והרשות הלאומית לתרבות הלדינו, 2022
↑   חיים ביאור, סיפור חורבנה של הקהילה היוונית הקטנה דידימוטיכו, באתר הארץ, 1 ביוני 2022
↑  יעקב ג'יברי, "עדות מהשואה" באתר "תפוז".
↑  הקהילה היהודית ביוון, "שואת יהודי יוון", באתר www.kis.gr (באנגלית) .
| --- | --- |
בקרת זהויות :  LCCN: n97018130  NKC: ge1118700  TDVİA: dimetoka  VIAF: 236535713   WorldCat (עם VIAF): 236535713
ציפורים נודדות (שיר)

| --- | --- |
 שיר בביצוע "הפרברים"
 מתוך האלבום "יש לי אהבה"
 יצא לאור:  1968
 שפה:  עברית
 אורך:  2:54
 חברת תקליטים:  CBS ישראל
 כתיבה:  יורם טהרלב
 לחן:  אפי נצר
 הפקה:  יוסף חורי
 עיבוד:  יוסף חורי
 
"ציפורים נודדות" הוא שיר בביצוע צמד "הפרברים". יורם טהרלב כתב את מילות השיר, ואפי נצר הלחין אותו. השיר נכלל באלבום הצמד "יש לי אהבה", שיצא לאור ב־1968.
על השיר

יורם טהרלב כתב את "ציפורים נודדות" בכוונה שיישמע כזמר עממי, כפי שהשתדל ברבים משיריו.
השיר הוצע בתחילה לשלישיית "החלונות הגבוהים". בני אמדורסקי הכיר בין יורם טהרלב לשלישייה. ב־1967 הלך אמדורסקי עם טהרלב לביתו של שמוליק קראוס, שם נכחו גם אריק איינשטיין וג'וזי כץ. אמדורסקי דרש מטהרלב לשמור על סודיות מכיוון שאריק איינשטיין היה קשור בחוזה עם אברהם דשא (פשנל), אמרגן ומפיק עתיר כוח והשפעה באותה התקופה. "החלונות הגבוהים" לא הוקמה בידיעתו של פשנל, וחברי השלישייה חששו מפניו. קראוס מסר שני לחנים לטהרלב, שהתאים להם שני פזמונים שלו. כעבור כמה ימים הציע טהרלב ללהקה את פזמוניו "אינך יכולה" ו"ציפורים נודדות". השלושה בחרו להקליט את "אינך יכולה" ודחו את "ציפורים נודדות" בעל הסגנון העממי, שלא התאים לסגנונם הרוקיסטי. בהמשך מסר טהרלב את המילים לאפי נצר, שהלחין את השיר ומסר אותו לצמד "הפרברים", שהקליטו אותו לאלבומם "יש לי אהבה" (1968).
גרסאות כיסוי

אילנית הקליטה את השיר לאלבומה "ארבעה צדדים", שיצא לאור ב־1980.
יפה ירקוני הקליטה את השיר לאלבומה "במשעולי הזמר ישן וגם חדש", שיצא לאור ב־2000 .
רונית אופיר הקליטה את השיר לאלבומה "את תחכי בשדה – עוד שירים לנגה", שיצא לאור ב־2002.
ליאורה הקליטה את השיר לאלבומה "ארצי מולדתי", שיצא לאור ב־2002.
ביאורים

↑  טהרלב התכוון ששירתו תספר סיפור ותהיה סוג של בלדה, ושתשמע כזמר עממי. הוא השתדל שתשמע כך שהמאזין (או הקורא) יחשוב שהשיר הוא שיר עם ללא כותב. כדוגמה להצלחה לכך מבחינתו ציטט את שירו "שני חברים יצאו לדרך בים בם בום...".
הערות שוליים

↑  "יש לי אהבה", באתר Discogs
1 2 3  נתוני היצירה, באתר אקו"ם
↑  הפרברים – המיטב, באתר Discogs
1 2   תיעוד יוצרים של מפעל הפיס עם יואב קוטנר – יורם טהרלב (הגרסה הארוכה) (12:18 מתחילת הסרטון (מתחיל ב־11:48), וכן 16:08, 31:55), סרטון בערוץ "מפעל הפיס", באתר יוטיוב
↑   תיעוד יוצרים של מפעל הפיס עם יואב קוטנר – יורם טהרלב (הגרסה הארוכה) (38:17 מתחילת הסרטון), סרטון בערוץ "מפעל הפיס", באתר יוטיוב
↑  צפרים נודדות, באתר הספרייה הלאומית
↑  אילנית – ארבעה צדדים (1980), באתר סטריאו ומונו
↑  "ציפורים נודדות" בביצוע אילנית, באתר יוטיוב
↑  יפה ירקוני – במשעולי הזמר ישן וגם חדש (2000) Yaffa Yarkoni – In the Alleys of Song, באתר סטריאו ומונו
↑  "ציפורים נודדות" בביצוע יפה ירקוני, באתר יוטיוב
↑  רונית אופיר – את תחכי בשדה – עוד שירים לנגה (2002), באתר israel-music.com
↑  "ציפורים נודדות" – רונית אופיר (2002), באתר יוטיוב
↑  ליאורה – ארצי מולדתי (2002), באתר Discogs
↑  "ציפורים נודדות" – ליאורה (2002), באתר יוטיוב
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "ילדי איננו ילד עוד" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
משה בן-דוד (רופא)

| --- | --- |
אין תמונה חופשית
 לידה:  24 בנובמבר 1898 
 פטירה:  13 באפריל 1948 (בגיל 49) 
 
משה בן דוד (באנגלית: Moshe Ben David; ‏24 בנובמבר 1898 – 13 באפריל 1948) היה רופא, המזכיר הכללי של האוניברסיטה העברית בירושלים, מונה לעוזר דקאן בבית הספר לרפואה שיפתח בעתיד בהר הצופים, עסק במשך כ-18 שנים בתכנון והקמת בית הספר לרפואה על הר הצופים. נרצח בשיירת הדסה.
קורות חיים

נולד בשם מקס הולנדרסקי בשנת 1898 לדוד יצחק ולרוזה (רחל) לבית פרוידנהיים, בלודז' שבפולין. כאשר היה בן חמש עברה משפחתו לקניגסברג. בפרוץ מלחמת העולם הראשונה הוגלתה משפחתו למערב גרמניה, לכן נאלץ להפסיק את לימודיו התיכוניים, אך הוריו דאגו שישוב לבית סבו ויסיים את לימודיו בגימנסיה.
בין השנים 1917–1921 למד בן דוד רפואה בקניגסברג. בתקופת לימודיו בפקולטה לרפואה בקניגסברג עסק בפעילות ציונית ואף נבחר לעמוד בראש ברית הסטודנטים היהודים הציונים בעיר.
עם סיום לימודיו, בשנת 1922, עלה בן דוד לארץ ישראל. כשהגיע לישראל, עיברת את שמו ממקס הולנדרסקי למשה בן דוד. תחילה השתלב בהכנת התשתיות למפעל החשמל בנהריים, בהמשך עסק בפעילות סניטרית כנגד המלריה באזור עקרון. משנת 1923 עבד כרופא בבית החולים "הדסה". בינואר 1924 פוטר מבית החולים הדסה.
מאפריל 1924 עד יולי 1925 עבד בן דוד בתור מזכיר של חברת הנדסה בירושלים. באותה תקופה התגורר בעיר העתיקה.
משנת 1925 עד 1929 היה המזכיר הראשי של בית הספר הריאלי בחיפה. באותה תקופה התחתן על לאה לבית גולדשטיין.
מנהל בית הספר הריאלי הד"ר ארתור בירם הניח שבן דוד ינהל את בית הספר לאחר פרישתו, לכן שלח אותו מטעם האוניברסיטה העברית לשנת לימודים במכללה למורים של אוניברסיטת קולומביה בניו יורק.
בשנת 1930 התמנה בן דוד למזכיר הכללי של האוניברסיטה העברית. בן דוד החל לתכנן את לימודי הרפואה באוניברסיטה העברית, הרבה לבקר במוסדות אקדמאים ובמכונים רפואיים באירופה ובארצות הברית, וכבר אז מונה עוזר דקאן בבית הספר לרפואה שיפתח בעתיד בהר הצופים.
בן דוד היה אסטרונום חובב וצלם חובב. הנציח במצלמתו את נופי הארץ ומפעל ההתיישבות בשנות ה-20 וה-30 של המאה העשרים.
ב-13 באפריל 1948, יצאה "שיירת הדסה", ובה בעיקר רופאים ואחיות מבתי החולים הדסה ומדענים מהאוניברסיטה העברית, בדרכה מירושלים המערבית להר הצופים. סמוך לשייח' ג'ראח נקלעה השיירה, שאמורה הייתה להיות מאובטחת בידי הבריטים, למארב של פורעים ערבים והותקפה קשות. בן דוד וחבריו מצאו את מותם.
הניח אישה ובת, מרים שיר.
מספריו

"ספר הכוכבים : מורה דרך להסתכלות בצבא השמים", הוצאת תרשיש, תש"ז (1947)
לקריאה נוספת

הרפואה, חוברת 2, מרץ 1958, עמוד 37  (באנגלית)
הערות שוליים

↑  "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: בן דוד, משה עמוד 123
↑  משה בן דוד, "ספר הכוכבים: מורה דרך להסתכלות בצבא השמים", הוצאת תרשיש, תש"ז
↑  מורה-דרך להסתכלות בצבא השמים / משה בן דוד, 112 עמודים אתר הספרייה הלאומית
צ'ייאונג

זהו שם קוריאני; שם המשפחה הוא .
| --- | --- |

צ'ייאונג ב-2024
 לידה:  23 באפריל 1999  (בת 25) סאול, דרום קוריאה
 שם לידה:  Son Chae-young
 שם במה:  Chaeyoung
 מוקד פעילות:  קוריאה הדרומית 
 תקופת הפעילות:  מ-2015
 מקום לימודים:  התיכון לאמנויות האנלין 
 עיסוק:  זמרת, ראפרית, רקדנית, דוגמנית, משוררת, מלחינה, ציירת ומעצבת
 סוגה:  J-pop • K-pop
 שפה מועדפת:  קוריאנית 
 כלי נגינה:  שירה
 חברת תקליטים:  JYP Entertainment • וורנר מיוזיק גרופ • ריפבליק רקורדס
 פרופיל ב-IMDb
 חתימה:  
 
סון צ'איונג (בקוריאנית: 손채영, באנגלית: Son Chaeyoung) היא ראפרית, זמרת, רקדנית, דוגמנית, משוררת, מלחינה, ציירת ומעצבת דרום קוריאנית שבסיסה בקוריאה הדרומית כחברה בלהקת הבנות טווייס שהורכבה על ידי JYP אנטרטיינמנט, הכוללת תשע בנות.
ביוגרפיה

צ'איונג נולדה בסיאול, קוריאה הדרומית ב־23 באפריל 1999. צ'איונג החלה להתעניין באמנויות הבמה מגיל צעיר ואף התחילה כדוגמנית למגזין ילדים. לפני שהצטרפה ל-JYP Entertainment היא החליטה שהיא רוצה להיות זמרת ולקחה שיעורי ריקוד במשך למעלה משנה.
קריירה > קדם בכורה

צ'איונג הייתה בת 14, כאשר ניגשה לראשונה לאודישן של JYP Entertainment ולאחר שעברה שני אודישנים, צ'איונג גויסה לתוכנית המתאמנים של JYP בדרום קוריאה. צ'איונג התחילה את מסלול האימונים וההכשרה להיותה זמרת אך JYP ראו את הפוטנציאל שלה בתור ראפרית ובכך שונה המסלול שלה למסלול משולב להכשרת ראפרים.
במהלך תקופת האימונים של צ'ייאונג, היא הופיעה במספר קליפים של להקות של JYP כגון GOT7 ו-Miss A.
צ'איונג השתתפה בתוכנית ריאליטי הישרדותית בשם "Sixteen" של JYP Entertainment, סדרת טלוויזיה שבה מתמודדות שש עשרה נערות, אשר מנצחות הסדרה הן אלו שירכיבו את ההרכב המוזיקלי טווייס. לבסוף זכתה צ'ייאונג עם עוד שמונה בנות נוספות.
קריירה > קריירה עם טווייס

ב-20 באוקטובר 2015, צ'איונג פרצה עם טווייס כאשר הופיעו לראשונה עם סינגל הבכורה "Like Ooh - Ahh" המרכיב את פלייליסט הבכורה המורחב הראשון שלהן "The Story Begins". בנוסף לתפקיד השירה שלה בקבוצה, צ'ייאונג ידועה בהיותה הראפרית הראשית של Twice יחד עם חברת הקבוצה דהיון.
קריירה > קריירת סולו

מאז הופעת הבכורה שלה, כתבה צ'ייאונג מספר שירים עבור טווייס ואף שחררה קאבר לשיר "Alone" של להקה בשם "Cheeze" כפרויקט סולו.
קריירה > פולמוס החולצות

ב-18 במרץ 2023, צ׳ייאונג הופיעה בתוכנית המוזיקה הקוראינית עם חולצה המכילה את הלוגו ואת הסלוגן של QAnon, תאוריית קשר בקרב הימין הקיצוני בארצות הברית. 3 ימים לאחר מכן, ב-21 במרץ, צ׳ייאונג פרסמה באינסטגרם תמונה שבה היא נראית לובשת חולצה שעליה מודפסת תמונה של סיד וישס, הבסיסט של להקת סקס פיסטולס, לובש חולצה שעליה מודפס צלב הקרס, זהה לצלב הקרס הנאצי. שעות ספורות לאחר מכן, צ׳ייאונג מחקה את התמונה ופרסמה מאוחר יותר, התנצלות שבה כתבה בין היתר: ״לא זיהיתי את המשמעות של צלב הקרס המוטה בחולצה שלבשתי״. בהתנצלותה לא התייחסה לחולצת QAnon.
חיים אישיים

צ'ייאונג למדה במכללה לאומנויות בסיאול יחד עם חברת טווייס נוספת - צווי, וסיימה את לימודיה שם ב -2019. בשנת 2020 הודלף מספר הטלפון האישי של צ'ייאונג במדיה החברתית; JYP Entertainment פרסמה הודעה על האירוע, וצ'ייאונג הגיבה על כך בעמוד האינסטגרם של טווייס.